alexandrainst/scandi-wiki huggingface dataset:
Celeste Holm

Celeste Holm () var ein amerikansk skodespelar med norske røter.

Holm var einebarn. Mor hennar, Jean Parke, var ein amerikanske portrettmålar og forfattar. Faren var Theodor Holm, ein forsikringsmann som voks opp på Hå gamle prestegard på Jæren, men som i ung alder emigrerte til USA og seinare utførte arbeid for Lloyd's of London. Holm gjekk på skule i Nederland, Frankrike og USA, og tok song- og ballettimar som barn. Ho studerte drama ved University of Chicago og debuterte på scena som 17-åring. Holm debuterte på Broadway i 1938 og hadde stor suksess i 1942 med rolla som Ado Annie i musikalen Oklahoma!. Ho debuterte på film i 1946, og året etter vann ho Oscar for beste kvinnelege birolle for rolla si som Anne i filmen Mellom gentlemenn. Holm har vorte Oscar-nominert tre gonger og har også opptredd på TV, scene og nattklubbar. Ho engasjerte seg for sosial rettferd i mange år som talskvinne for UNICEF. 

Holm har fått to stjerner på Hollywood Walk of Fame. I 1979 vart ho utnemnd til riddar av 1. klasse av St. Olavs Orden for å ha fremja norsk kultur i USA.

Personleg liv

Celeste Holm var gift fem gonger. Den første ektemannen hennar var Ralph Nelson, som ho gifta seg med i 1936. Sonen deira Ted Nelson (f. 1937), blei oppseda av foreldra hennar og blei seinare ein internettpironer og sosiolog. Ekeskapet enda i 1939.

7. januar 1940 gifta Holm seg med Francis Emerson Harding Davies, ein engelsk revisor.  Davies var katolikk, og Holm gjekk over til trua før giftarmålet. Ekteskapet blei oppløyst 8. mai 1945.

Frå 1946 til 1952 var Holm gift med A. Schuyler Dunning som dreiv med flyselskap-PR. Dei fekk sonen Daniel Dunning.

Frå 1961 til 1996 var ho gift med skodespelaren Wesley Addy. Han døydde i 1996, 83 år gammal.

Celeste Holm gifta seg for femte gong på 87-årsdagen sin med den 41-årige operasongaren Frank Basile. Paret hadde møtt kvarandre i oktober 1999 på ei velgjerartilstelling.

Filmar 
(Utval)

 1947 – Mellom gentlemenn
 1950 – Alt om Eva
 1956 – Fint folk flørter

Kjelder

Denne artikkelen bygger på «Celeste Holm» frå ,  den 15. september 2012.

Bakgrunnsstoff

Celeste Holm hos Internet Broadway Database
28766 Celeste Holm hos TCM
Celeste Holm hos Rotten Tomatoes

USA-amerikanske skodespelarar
Norsk-amerikanarar
Oscarvinnarar
Hollywood Walk of Fame
St. Olavs Orden
Folk frå New York City
Zazaisk

Zazaisk eller zazaki er eit nordvest-iransk språk i den indoeuropeiske språkfamilien. Det vert fyrst og fremst snakka i delar av Tyrkia. Området der zazaisk er hovudspråket vert kalla Deilam. Zazaisk vert skrive med latinske bokstavar.

Kjelder 

Språk i Tyrkia
Bila Tserkva

Bila Tserkva (ukrainsk Бiла Церква, polsk Biała Cerkiew, russisk Белая Церковь, tyder Kvit kyrkje) er ein by ved elva Ros i Kiev oblast (provins) sentralt i Ukraina, kring 80 km sør for hovudstaden Kiev. Byen har litt over 200 000 innbyggjarar.

Historie

Byen vart grunnlagd i 1032 som Jurijev av Jaroslav den vise, som hadde førenamnet Jurij. Frå 1363 høyrte byen til Storhertugdømet Litauen og frå 1569 til Det polsk-litauiske samveldet. Byen fekk Magdeburgrettar i 1620 av Sigismund III Vasa.

Ein fredsavtale mellom Det polsk-litauiske samveldet og ukrainsk kosakkar under Bohdan Khmelnytskyj vart signert her i 1651.

Frå andre halvdel av 1700-talet vart Bila Tserkva eigedomen til Branicki-familien. Franciszek Ksawery Branicki, den polske storhetmanen, bygde byresidensen sin her - eit vinterpalass mog ein landleg residens med parken Aleksandria, kalla opp etter kona. Bila Tserkva vart annektert til Det russiske imperiet som følgje av den andre delinga av Polen i 1793. I sovjettida vart Bila Tserkva eint stort industrisenter.

Kjelder 

Denne artikkelen bygger på «Bila Tserkva» frå ,  den 15. september 2012. 
 oppgav desse kjeldene:

Bakgrunnsstoff
 Informasjon om Bila Tserkva

Byar i Kiev oblast
Skipingar i 1032
Busetnader grunnlagde på 1000-talet
Shtetlar
Kramatorsk

Kramatorsk (ukrainsk Краматорськ) er ein by i aust i Ukraina i Donetsk oblast. Byen har kring 200 000 innbyggjarar. 

Det er eit viktig senter for maskinbygging i regionen og Ukraina generelt. 

Byen voks opp frå ein liten landsby bygd ved ein liten jernbanestasjon i 1868 til ein stor, moderne by med stor industri og tilknytt det ukrainske transportnettverket.

Kjelder
Denne artikkelen bygger på «Kramatorsk» frå ,  den 15. september 2012. 
 oppgav desse kjeldene:

Byar i Donetsk oblast
Busetnader grunnlagde i 1868
Melitopol

Melitopol (ukrainsk og russisk Мелітополь) er ein by i Zaporizjzjia oblast søraust i Ukraina. Han ligg ved elva Molotsjna som renn aust i byen og ut i Molotsjnyj Liman. 

Melitopol ligg søraust i Ukraina ved E58 og E105.

Historie
I mellomalderen var det ein liten aul kalla Kyzyl-Yar der den moderne Melitopol vart grunnlagd. I juli 1769 bygd russiske kommandantar ein redutt. I 1784 ønskte Katarina II å opprette ein provins i landområda som ho hadde vunne attende og det vart grunnlagd ein by same året nær redutten ved Molotsjna. I 1816 fekk busetnaden status som sloboda og heitte Novoalekandrovka. I 1842 fekk han bystatus.

Kjelder 

Denne artikkelen bygger på «Melitopol» frå ,  den 15. september 2012.

Bakgrunnsstoff 
 Melitopol guidebok
 Melitopol byportal 

Byar i Zaporizjzjia oblast
Busetnader grunnlagde i 1784
Kertsj

Kertsj (ukrainsk Керч, russisk Керчь, krimtatarisk Keriç, gammalaustslavisk: Кърчевъ, gammalgresk: Παντικάπαιον, Pantikapaion, tyrkisk Kerç) er ein by på Kertsjhalvøya aust på Krimhalvøya, og er eit viktig senter for industri, transport og turisme i Ukraina. Kertsj vart grunnlagd for 2600 år sidan og vert rekna som ein av dei eldste byane i Ukraina.

Byen er òg ein viktig industriby, i området er det store jernforekomster. Andre viktige næringsvegar er skipsfart, fiskeri, skipsbygging og turisme. Frå byen går det jarnbane over sundet til han russiske sidan. Byen har 28 skular, 9 institutt knytte til russiske og ukrainske universitet, polyteknisk høgskule, medisink utdanning og seks tekniske skular. Byen er administrasjonssenter for Kertsj kommune.

Historie

Utgravingar ved byen Majak ved Kertsj har vist busetjingar som stammar frå tida mellom 1600- og 1400-talet f.Kr. På 700-talet vart den greske byen Pantikapaion (Panticapaeum) grunnlagt ved Kertsj av jonarar frå Milet. Pantikapaion gav namn til den siste attiske kunststilen (370–320 f.Kr.). Pantikapaion vart seinare den viktigaste byen i Det bosporanske riket (som fått namnet sitt av Kertjsundet, som den gongen vart kalla Kimmeriska bosporen) og hadde stor tyding som hamneby og handelsby.

Kertj kom seinare under Romarriket, Austromarriket, Genova og Krim-khanatet. Krimkhanarane bygde fortet Jenikale ved byen. Ved freden i Kutsjuk-Kainardji i 1774 vart Kertsj overført til Tsar-Russland. På 1830-talet starta ein omfattande utgravingar av dei antikke kulturminna i Kertsj.

Byen vart svært øydelagt i 1855 under Krimkrigen, og igjen under andre verdskrigen.

I 1900 vart den store metallurgiske fabrikken grunnlagt og denne er enno i verksemd.

Under andre verdskrigen vart byen først erobra av tyskarane i november 1941. 30. desember sette den raude armeen i gang ein motoffensiv i eit amfibieåtak over Kertsjsundet, og gjenerobra byen, men 17. mai 1942 var Kertsj igjen på tyske hender. Under offensiven i Ukraina vinteren og våren 1944 tok sovjetarane òg Krim tilbake, denne gongen for godt. Kertsj vart gjenerobra 11. april.

Klima
Kertsj har eit fuktig subtropisk klima (Köppen si klimaklassifisering Cfa) med kjølige til kalde vintrar og varme til heite somrar.

Kjelder 

Denne artikkelen bygger på «Kertch» frå ,  den 15. september 2012. 
 oppgav desse kjeldene:

Bakgrunnsstoff
Webkamera 

Byar på Krimhalvøya
Arkeologiske funn i Ukraina
Kystbusetnader i Ukraina
Heltebyar
Hamnebyar i Ukraina
Feriebyar i Ukraina
Hamnebyar ved Svartehavet
Busetnader grunnlagde i 2. tusenåret fvt.
Territorium i Republikken Genova
Vinter-PL 1980

Vinter-PL 1980, offisielt Dei 2. paralympiske vinterleikane, opphavleg kjend som Dei 2. olympiske vinterleikane for funksjonshemja, vart halden frå 2. til 8. februar 1980 på Geilo i Noreg. 18 nasjonar deltok med 299 utøvarar i tre idrettsgreiner.

Nasjonar

Sjå òg
 Vinter-OL 1980
 Sommar-OL 1980

Kjelder
Denne artikkelen bygger på «Winter-Paralympics 1980» frå , og «1980 Winter Paralympics» frå  den 15. september 2012.

Fotnotar

Idrettstilskipingar i Viken
Vinter-PL 1980
Sport i Noreg i 1980
Hol kommune
What Kind of Fool (Heard All That Before)

«What Kind of Fool (Heard All That Before)» er ein dansepopsong skriven av Kylie Minogue, Mike Stock og Pete Waterman for det første samlealbumet til Minogue, Greatest Hits (1992).

Informasjon 
Songen vart produsert av Mike Stock og Pete Waterman, og fekk positiv omtale frå kritikarane. Songen vart utgjeven som den første singelen frå albumet den 10. august 1992. Songen vart den nittande Top 20-hiten til Minogue i Storbritannia og den femtande i Australia. Han vart, på grunn av låtskrivarane, samanlikna med dei tidlegare singlane hennar, som til dømes «I Should Be So Lucky» og «Better the Devil You Know».

Format og sporliste 
CD single
«What Kind of Fool (Heard All That Before)»
«What Kind of Fool (Heard All That Before)» [No Tech No Logical Remix]
«What Kind of Fool (Heard All That Before)» [Tech No Logical Remix]
«Things Can Only Get Better» [Original 7" Mix]

7" vinyl
«What Kind of Fool (Heard All That Before)»
«Things Can Only Get Better» [Original 7" Mix]

12" vinyl
«What Kind of Fool (Heard All That Before)» [No Tech No Logical Remix]
«What Kind of Fool (Heard All That Before)» [Tech No Logical Remix]
«Things Can Only Get Better» [Original 12" Mix]

Kassett-single
«What Kind of Fool» (Heard All That Before)
«Things Can Only Get Better» [Original 7" Mix]

Topplisteplasseringar

Kjelder

Bakgrunnsstoff 
What Kind of Fool (Heard All That Before) på Allmusic

Kylie Minogue-songar
Songar frå 1992
Singlar frå 1992
Songar skrivne av Kylie Minogue
Clive Bunker

Clive William Bunker () er ein engelsk trommeslagar. Han var den første trommeslagaren i det britiske rockebandet Jethro Tull.

Bunker spelte først i bandet The Warriors i 1960-åra. Med Mick Abrahams danna han seinare bandet McGregor's Engine. Mellom 1967 og 1971 vart han trommeslagar for Jethro Tull, og forlet TUll etter at dei hadde gjeve ut det mest populære albumet deira, Aqualung, for å gifte seg og bruke meir tid med den nye kona. Han vart erstatta Barriemore Barlow, ein skuleven av frontmann Ian Anderson. 

Etter tida si i Jethro Tull har han spelt med Blodwyn Pig, Robin Trower, Jude, Aviator, Jeff Pain (aka Dicken, tidlegare det britiske bandet Mr Big), Manfred Mann, Jack Bruce, Gordon Giltrap, Anna Ryder, Uli Jon Roth, Electric Sun, Steve Hillage, Vikki Clayton, Solstice, Glenn Hughes og Jerry Donahue.

Det første soloalbumet til Bunker kom ut i 1998 og kom ut i Awakening.

Kjelder 
Denne artikkelen bygger på «Clive Bunker» frå ,  den 15. september 2012. 
 oppgav desse kjeldene:

Bakgrunnsstoff
 Biografi på den offisielle nettsida til Jethro Tull 

Engelske trommeslagarar
Jethro Tull-medlemmar
Manfred Mann's Earth Band-medlemmmar
Folk frå Luton
Musikarar frå London
Glenn Cornick

Glenn Douglas Barnard Cornick () er ein engelsk rockemusikar. Han var den første bassisten i det britiske rockebandet Jethro Tull. 

Cornick spelte bass i fleire band før han vart med i Jethro Tull, som Jailbreakers, The Vikings, Formula One, The Hoboar, The Executives og John Evan's Smash, og var ein av medlemmane som starta Tull. Han gav seg i bandet i 1970, etter det tredje albumet deira, Benefit.

Etter at han forlet Jethro Tull starta Cornick Wild Turkey i 1971, først med Graham Williams (gitar), Alan «Tweke» Lewis (gitar), John «Pugwash» Weathers (eks-Pete Brown & Piblokto!) (trommer) og Gary Pickford-Hopkins (eks-Eyes of Blue) på vokal, men Weathers og Williams forlet bandet for å bli med i Graham Bond's Magick før Wild Turkey spelte inn noko som helst. Dei vart erstatta av Jon Blackmore (gitar og vokal) og Jeff Jones (eks-Man) (trommer) som var med på innspelinga av albumet Battle Hymn. For å marknadsføre albumet varma dei opp for Black Sabbath i Storbritannia og USA. Tony Iommi i Black Sabbath hadde ein kort periode spelt med Cornick i Jethro Tull. Bandet spelte sidan inn albumet Turkey og Don't Dare to Forget. 

Cornick vart så med i det tyske bandet Karthago, før han forlét dei og danna Paris med gitarist Bob Welch (eks-Fleetwood Mac) og Thom Mooney (eks-Nazz) på trommer. Dei spelte inn albumet Paris i 1975, før Mooney vart erstatta av Hunt Sales (eks-Todd Rundgren's Runt), og i 1976 spelte dei inn Big Towne, 2061. Då Paris vart oppløyst i 1977 flytta Cornick til USA der han framleis bur. 

I midten av 1990-åra vart Wild Turkey gjenforeint og spelte inn albumet Stealer of Years, og spelte på to Jethro Tull-«konventar». Tidleg i 2000-åra vart det gjeve ut to konsertalbum og i 2006 enno eitt, You and Me in the Jungle.

Diskografi

Med Jethro Tull
This Was (1968)
Stand Up (1969)
Benefit (1970)
Living in the Past (1972 samleplate)

Med Wild Turkey
Battle Hymn (1971)
Turkey (1972)
Don't Dare To Forget (1974) Stealer of Years (1996)Final Performance (2000)Live In Edinburgh (2001)You & Me in the Jungle (2006)

Med KarthagoRock 'N' Roll Testament (1975) Bellaphon 288-09-036

Med ParisParis (1976) - Zoom Club ZCRCD56Big Towne, 2061'' (1976) - Zoom Club ZCRCD62

Kjelder 
Denne artikkelen bygger på «Glenn Cornick» frå ,  den 15. september 2012. 
 oppgav desse kjeldene:

Bakgrunnsstoff
Offisiell nettstad

Folk frå Barrow-in-Furness
Jethro Tull-medlemmar
Engelske bassistar
Datakomprimering

Datakomprimering er ulike teknikar for å redusera datamengda som skal overførast eller lagrast. Ein skil mellom tapsfri komprimering og komprimering med tap.

Tapsfri komprimering 
Tapsfri komprimering vert nytta der det er viktig at informasjonen som vert overført eller lagra ikkje vert endra. Dette er til dømes viktig når ein overfører eller lagrar programvare, tekst, innskot på bankkontoar, og så vidare. Tapsfri komprimering nyttar ulike strategiar for å koda informasjonen på ein meir effektiv måte. Ein av desse teknikkane går ut på å nytta stutte kodeord for symbol det er mange av og lengre kodeord for symbol som ikkje vert sendt så ofte.

Datakomprimering med tap 
Datakomprimering med tap fjernar informasjon som ikkje vert sett på som viktige. Dette reduserer datamengda og komprimeringsgraden vert større enn for tapsfri komprimering. Prisen ein betaler for den auka komprimeringsgraden er at dekodaren i mottakaren ikkje klarer å attskapa den opphavlege informasjonen eksakt, slik at ein nå nøya seg med ei omtrentleg attskaping. Komprimering med tap vert nytta for musikkfiler (MP2, MP3, AAC, etc.), tale (CELP, Speex, etc.) bilete (JPEG), video (MPEG, DV, H.261, etc.).  

Datakomprimering
Feildeteksjon og korreksjon

Feildeteksjon og korreksjon er ulike teknikkar nytta innan datatransmisjon og lagring, for å detektera feil og korrigera dei. Ein legg då til redundans, på ein kontrollert måte, i sendaren. Ein dekodar i mottakaren nyttar denne informasjonen for å avgjera om det har oppstått feil og for å retta opp feilen. 

Det oppstår alltid feil når ein overfører eller lagrar data og ulike overføringskanalarkanalar og lagringsmedium innfører ulike typar feil. Feilkorreksjonsmetodane må difor tilpassast kanalen eller lagringsmediet. Platelager og optiske lagringsmedium (CD, DVD, etc.) krev ulike feilkorreksjonsmetodar. Ulike overføringskanalar som pakkesvitsja nett, digital radio, etc. stiller atter andre krav.

Ved tovegs kommunikasjon, som til dømes pakkevitsja nett, kan ein be om å få sendt pakkar med feil på nytt; ein kan då nøya seg med å detektera feil i mottakaren, noko som er enklare enn å korrigera feila. Ved einvegs kommunikasjon, som til dømes radiokommunikasjon, har ein ikkje høve til å be om at data med feil blir sendt på nytt; ein lyt då nytta algoritmer som korrigerer feila. DAB+, til dømes, hat to lag med feilkorreksjon og er svært robust.

Feildeteksjon og korreksjon
Visa Paralympic Hall of Fame

Visa Paralympic Hall of Fame er eit æresgalleri som vart skipa av Den internasjonale paralympiske komitéen (IPK).

30. august 2012 vart fire paralympiske utøvarar teken inn i den fjerde Visa Paralympic Hall of Fame under ein seremoni i London.

Kriterium
Kvart andre år vert prisen tildelt paralympiske utøvarar eller trenarar som har gjeve framifrå suksess og viser god sportsånd, som frå og med den tredje utgåva er sponsa av VISA.

Medlemmar

2006
 Jouko Grip
 Ulla Renvall (trenar)
 Annemie Schneider 

2008
 Connie Hansen 
 Claudia Hengst 
 Peter Homann 
 André Viger 
 Kevin McIntosh (trenar) 

2010
 Tanja Kari 
 Chris Waddell 
 Rolf Hettich (trenar) 

2012
 Louise Sauvage 
 Trischa Zorn 
 Roberto Marson 
 Frank Ponta 
 Chris Holmes

Kjelder

Fotnotar

Bakgrunnsstoff

 Paralympic Hall of Fame  at IPC web site
 Paralympic Hall of Fame at IPC web site (old site)
 Multi-Medallists at Internet Archive web site

 
Skipingar i 2006
Paralympiske leikar
Handikappidrett
Æresgalleri
Nikopol i Ukraina

Nikopol (ukrainsk Ні́кополь; russisk Ни́кополь; gresk Νικόπολις, tyder Sigersbyen) er ein by i Ukraina i Dnipropetrovsk oblast, ved høgrebreidda av elva Dnepr, kring 100 km sørvest for Dnipropetrovsk. Han har kring 120 000 innbyggjarar (2010) og er den tredje største byen i oblastet og blant dei 50 største i landet. Byen er eit senter for industri og samferdsel og ligg ved Kakhovkareservoaret.

Byen var tidlegare ein kosakkplass med namnet Nikitin Rog, og fekk bystatus og det noverande namnet sitt i 1782. I løpet av slutten på 1800-talet vart han ein viktig industriby. 

Grava til kosakkleiaren Ivan Sirko ligg i Nikopol.

Kjelder 
Denne artikkelen bygger på «Nikopol, Ukraine» frå ,  den 16. september 2012.

Bakgrunnsstoff
Offisiell nettstad 

Byar i Dnipropetrovsk oblast
Busetnader grunnlagde i 1782
Byar ved Dnepr
Slovjansk

Slovjansk (ukrainsk Слов'янськ; russisk Славянск, Slavjansk) er ein by aust i Ukraina, og det administrative senteret i Slovjansk rajon (distrikt) i Donetsk oblast. Han vart grunnlagd i 1676 og har kring 130 000 innbyggjarar.

Historie
I 1676 vart ei festning kalla Tor bygd ved samløpet mellom elvane Kazenyj Torets og Sukhyj Torets der dei dannar elva Toretselva, ei sideelv til Donets. Kort tid etter voks det opp ein by ved festninga. 

Det ligg fleire saltsjøar nær byen, så byen vart ein saltprodusent. På 1500-talet var saltproduksjonen hovudnæringa, men utover på 1700-talet vart det for dyrt og industrien vart lagt ned i 1782. 

I 1784 fekk byen namnet Slovjansk.

I dag er byen ein kurstad.

Bakgrunnsstoff
  (russisk)/(ukrainsk)/(engelsk) Offisiell nettstad

Byar i Donetsk oblast
Busetnader grunnlagde i 1676
Landås kyrkje

Landås kyrkje er ei kyrkje frå 1966 som står på Kanonhaugen på Landås i Årstad bydel i Bergen. Kyrkja er bygd i vifteform og er soknekyrkje for Landås kyrkjelyd.

Kjelder 
 Disnorge.no: Kirker i Hordaland fylke

Bakgrunnsstoff 
 
 
 Nettsida til Landås kyrkjelyd

Kyrkjer i Bergen
Kyrkjer i Bergen Domprosti
Norske kyrkjer frå 1966
Årstad
Kulturminne i Bergen
Slettebakken kyrkje

Slettebakken kyrkje er ei utradisjonelt utforma kyrkje frå 1970 som står på Slettebakken ved Tveitevatnet i Årstad bydel i Bergen. Kyrkja er soknekyrkje for Slettebakken kyrkjelyd i Fana prosti. Kyrkjebygget er ei listeført kyrkje og er godt synleg frå ei reise med Bybanen.

Kyrkja blei til etter at arkitekten Tore Sveram vann ei lokal tevling med forslag til utforming av ei ny kyrkje på Slettebakken. Tevlinga vart halden av Bergen arkitektforening i 1963. Tore Sveram var særleg inspirert av japanske Kenzo Tange som hadde teikna Mariakyrkja i Tokyo. Forslaget til Sveram vart rekna som radikalt, men fekk stønad frå kyrkjelyden på Slettebakken. 

Kyrkja er bygd med eit 11 centimeter tjukt skaltak i betong. Sjølve kyrkjerommet blir dominert av mykje rå betong og metall som materiale og ei kraftig betongberesøyle til taket.  Slettebakken kyrkje husar ein aktiv kyrkjelyd som driv mange aktivitetar.

Kjelder 
 Disnorge.no: Kirker i Hordaland fylke

Fotnotar

Bakgrunnsstoff 
 
 

Kyrkjer i Bergen
Kyrkjer i Fana prosti
Norske kyrkjer frå 1970
Årstad
Kulturminne i Bergen
Arbeidskyrkjer
Berdjansk

Berdjansk (ukrainsk Бердя́нськ, russisk Бердя́нск) er ein hamneby i Zaporizjzjia oblast (provins) søraust i Ukraina. Han er det administrative senteret i Berdjansk rajon (distrikt) og ligg på nordkysten av Azovhavet. Byen har kring 125 000 innbyggjarar. 

Berdjansk er i Ukraina kjend for hamna og industrien sin. Her ligg òg ein kurstad med gjørmebad og klimabehandling og har ei samanhengande badestrand på cirka 11 kilometer som tiltrekker seg mange turistar sommarstid, spesielt frå innlandet i Ukraina og frå Russland.

Byen vart grunnlagt i 1827 då fundamentet for ei ny hamn vart lagt. Han heitte då Berdy. Tre år seinare fekk byen namnet Novo-Nogaisk (Ny Nagoisk). I 1841 fekk byen det noverande namnet sitt etter elva Berda som renn ut i havet like ved. Mellom 1939 og 1958 heitte byen Osypenko, oppkalla etter den sovjetiske helten Polina Osypenko. Dette namnet er no brukt på ein av nabobyane, der Osypenko vart fødd. Osypenko var militær pilot og gjennomførte blant anna i 1938 den lengste samanhengande flyturen i verda til då.

Den mest kjende personen frå Berdjansk i dag er modellen og skodespelaren Olga Kurylenko, som blant anna er kjent som Bond-jente i filmen Quantum of Solace. Den belgiske proffsyklisten Igor Abakoumov er òg frå byen.

Berdjansk har tre venskapsbyar: Bielsko-Biala i Polen, Yambol i Bulgaria og La Seyne-sur-Meir i Frankrike.

Kjelder
Denne artikkelen bygger på «Berdyansk» frå , og «Berdjansk» frå  den 16. september 2012. 
 oppgav desse kjeldene:

Byar i Zaporizjzjia oblast
Hamnebyar i Ukraina
Feriebyar i Ukraina
Kystbusetnader i Ukraina
Busetnader grunnlagde i 1827
Azovhavet
Sievjerodonetsk

Sievjerodonetsk (ukrainsk Сєвєродонецьк, russisk Северодонецк, Severdonetsk, som tyder «Nord-Donetsk») er ein by i Luhansk oblast (provins) søraust i Ukraina. Byen er eit eige rajon (distrikt) oblastet og ligg ved elva Donets, kring 110 km nordvest for Luhansk. Byen har kring 120 000 innbyggjarar (2010). 

Sievjerodonetsk har fleire fabrikkar og kjemikalieprodusenten Azot ligg her. Det ligg ein innanriksflyplass nær byen.

Sievjerodonetsk ligg i regionen Donbass og har utvikla seg raskt.

Folketalsutvikling
1939 – 5 000 innbyggjarar
1959 – 33 200 innbyggjarar
1970 – 90 000 innbyggjarar
1975 – 107 000 innbyggjarar
1991 – 131 000 innbyggjarar
2009 – 121 000 innbyggjarar

Bakgrunnsstoff
Offisiell nettstad (ukrainsk) 
 Byportal (russisk)

Byar i Luhansk oblast
Busetnader grunnlagde i 1932
Altsjevsk

Altsjevsk (ukrainsk Алчевськ, russisk Алчевск) er ein by i Luhansk oblast (provins) aust i Ukraina. Han er ei eiga administrativ eining og ligg kring 45 km frå provinshovudstaden Luhansk og like ved Perevalsk. Byen har kring 120 000 innbyggjarar (2004). Sidan 2014 har byen vore kontrollert av den såkalla folkerepublikken Luhansk.

Altsjevsk er eit av dei store industrisentra i Donbas og ein fjerdedel av all produksjon i oblastet skjer her. Hovudnæringa i byen er OJSC "Altsjevsk jern- og stålverk" og "Altsjevsk koks-kjemiske verk".

Byen vart kalla Vorosjylovsk (ukrainsk Ворошиловськ) frå 1931 til 1961 og så Komunarsk (ukrainsk Комунарськ) fram til 1991.

Historie
Altsjevsk vart grunnlagd i 1895 då det vart oppretta eit jernverk og ein jernbanestasjon her kalla Juryjivka. I 1903 vart han kalla Altsjevsk til ære for ein lokal russisk oligark som døydde like før. 

22. januar 2006 braut fjernvarmesystemet i byen nesten heilt saman etter at ei undergrunnsleidning sprakk i det uvanlege kalde vêret (nesten -40 ºC). Som følgje av dette frøys og sprakk varmeutstyret i dei fleste bygnignane i Altsjevsk, og kring 60 000 innbyggjarar hadde berre elektriske omnar til hjelp. Eit par dagar seinare fraus kloakksystemet til på grunn av mangel på varmt vatn. Dei ukrainske styresmaktene måtte inn og hjelpe innbyggjarane i Altsjevsk frå å fryse og mange innbyggjarar vart evakuerte til varmare delar av Ukraina. I følgje guvernøren i Luhansk oblast var dette den verste menneskeskapte katastrofen i historia til det sjølvstendige Ukraina.

Bakgrunnsstoff
Offisiell side

Byar i Luhansk oblast
Busetnader grunnlagde i 1895